Square Jan-Palach

De Square Jan Palach ass eng Plaz an der Uewerstad vun der Stad Lëtzebuerg. Se läit am nordwestlechen Eck vun der Plëss d'Arem, tëscht dem Hotel de Gerden an der Rue de la Poste.

 Geschicht 
D'Plaz ass nom Jan Palach benannt, engem tschechoslowakesche Student, dee sech de 16. Januar 1969 zu Prag aus Protest géint d'Nidderschloe vum Prager Fréijoer a géint d'Diktat vun der Sowjetunioun selwer verbrannt huet.

Op Initiativ vum Lëtzebuerger Solidaritéitskommitee mam tschechesche Vollek huet d'Plaz den 20. August 1969 hiren Odonym kritt; deemools ass och eng Gedenkplack fir Märtyrer ubruecht ginn an. De Frinn Zürn, Member vum Solidaritéitskommittee, war wärend dem Zweete Weltkrich zu Prag wéinst Aktivitéiten an der Resistenz do am Prisong, an hat zanterdeemms vill Kontakter am Land."Frinn Zürn †." ons stad Nr. 63/2000, S.26.

Obwuel dat keng offiziell Decisioun vum Gemengerot war, gouf den Numm esou bäibehalen.Romain Durlet: "Die Tschechen erinnern an den Tod von Jan Palach vor 40 Jahren." Tageblatt Nr. 10, 13. Januar 2009, S. 24. De 17. Mäerz 1991 huet de Staatspresident vun der Tschechescher a Slowakescher Federativer Republik Václav Havel bei engem Staatsbesuch eng Gerbe do néiergeluecht."La visite d'Etat à Luxembourg de Monsieur Vaclav Havel, Président de la République Federative Tchèque et Slovaque du 17 au 19 mars 1991." SIP: Bulletin de documentation 2/1991, S.6. Bis an d'2020er Joren eran, gi meeschtens ëm de Joresdag vum Palach sengem Doud, Kommemoratiounszeremonien op der Plaz organiséiert.

Op der Plaz steet d'Dicks-Lentz-Monument, dat 1903 ageweit gouf.

D'Plaz ass fir d'éischt 1985 - zesumme mam Reamenagement vun der Plëss d'Arem - an duerno 2015/2016 nei amenagéiert ginn.

 Biller 

 Um Spaweck 

 Lecorsais, D., 2015. Square Jan Palach - Platz am Rande der „Plëss“ wird umgestaltet op wort.lu den 10.7.2015, fir d'lescht gekuckt den 29. Juni 2016

Jan Palach
Kategorie:Uewerstad
Kategorie:Stroossen a Plazen zu Lëtzebuerg, déi no enger Perséinlechkeet benannt sinn